מואנה

מואנה (באנגלית: Moana) הוא הסרט ה-56 בסדרת סרטי האנימציה הקלאסיים של אולפני וולט דיסני. עלילת הסרט מתרחשת בפולינזיה לפני כ-2,000 שנה. העלילה מספרת את סיפורה של מואנה, בתו הצעירה של צ'יף משושלת ארוכה של נווטים, שבמשך אלף שנים נמנעים מלהפליג מחוץ ללגונה. מואנה, יוצאת למסע הרפתקאות במטרה למצוא את החצי-אל הפולינזי מאווי, על מנת שיתקן טעות שעשה אלף שנה לפני כן, אשר עלולה להביא להשמדת החיים באיי פולינזיה. הסרט זכה לביקורות חיוביות והצליח בקופות עם הכנסות של מעל 640 מיליון דולר. ב-8 בפברואר 2024, הוכרז כי סרט המשך בשם "מואנה 2" צפוי לצאת לקראת סוף השנה, ב-27 בנובמבר 2024. לפני אלף שנה גנב חצי האל מאווי את לבה של טה-פיטי, אלת החיים. הוא נמלט עם הלב אך אז הותקף על ידי טה-קה, מפלצת עצומה עשויה לבה. מאווי נפל אל מקום לא ידוע והלב והקרס שלו, שאיתו הוא משנה צורה, נעלמו באוקיינוס. בלא ליבה של טה-פיטי, סערה שחורה הולכת ומתפרשת, מביאה לבצורת, וכך מחסלת את החיים באשר היא עוברת. אלף שנה לאחר מכן על האי הפולינזי מוטונואוי מוצאת את עצמה מואנה, בתו התינוקת של הצ'יף, נמשכת לים. הים משחק עמה ומוסר לה את לבה של טה-פיטי. כשהוריה המודאגים של מואנה מוצאים אותה, לבה של טה-פיטי נופל בחזרה לים. מואנה מתבגרת אך משיכתה לים אינה פוסקת. אביה מנסה למנוע ממנה להתקרב לים ומפציר בה לקבל את גורלה, ולשמש כצ'יף לבני השבט. באחד הימים מתברר שיבול הקוקוסים מקולקל ובלתי אכיל, הדייגים אינם מצליחים לדוג בכל רחבי האי וצמחיית האי מתחילה לנבול. מואנה מציעה לצאת לדוג מעבר לשונית המקיפה את האי, אך אביה הזועם אוסר עליה, ועל כל יתר בני השבט, לשוט אל מעבר לשונית. אמה של מואנה מספרת לה שבנערותו ניסה אביה לשוט אל מעבר לשונית עם חברו הטוב. השניים כמעט טבעו וחברו הטוב של אביה נהרג. מואנה מנסה לשוט למרות האיסור, והיא מתרסקת אל החוף וכמעט מאבדת את חייה. כשמואנה המיואשת מתכוונת לקבל על עצמה את מורשתה ולקבל את תפקידה העתידי כצ'יף היא משוחחת עם סבתה שמגלה לה שהאוקיינוס בחר בה על מנת לשאת את לבה של טה-פיטי, למצוא את מאווי ולשכנע אותו להחזיר את לבה של טה-פיטי למקומו. מתברר שסבתה שמרה את הלב לאורך השנים וחיכתה שמואנה תהיה מוכנה. עוד מגלה לה סבתה שעמם היה עם של יורדי ים, אך מאז שלבה של טה-פיטי נגנב הפך הים למסוכן עד שמנהיגי השבט החליטו לאסור על הפלגה אל מעבר לשונית. סבתה של מואנה נופלת למשכב ולפני מותה משכנעת את מואנה לצאת למסע. מואנה מפליגה בספינה עתיקה שנותרה מתקופת הנדודים של אבות אבותיה, ולאחר שהיא מתמודדת עם סערה עזה היא מוצאת את עצמה על אי בודד. על האי מתגורר מאווי במשך אלף שנה, חסר יכולת לשנות צורה ולהימלט מהאי ללא הקרס המכושף שלו. מאווי מתכוון להימלט מהאי בעזרת סירתה של מואנה ולנטוש אותה על האי, אך מואנה מצליחה להימלט ומשיגה את סירתו של מאווי בשחייה, כשהאוקיינוס מסייע לה באופן אקטיבי ואף מחזיר אותה אל הסירה פעם אחר פעם כשמאווי מנסה לדחוף אותה למים. מואנה מדברת אל ליבו של מאווי במטרה להשיג את עזרתו במסע לטה-פיטי, אך מאווי מסרב להתעמת עם טה-קה. לבסוף מצליחה מואנה לשכנע את מאווי בעזרת הבטחה שאם יצליח במשימה יהפוך לגיבור שיוערץ על ידי כל בני האדם. מאווי מסכים, בתנאי שישיגו תחילה את קרס הקסם שלו. בדרכם למצוא את הקרס מותקפים השניים על ידי הקקאמורה, פיראטים קטנים דמויי אגוז קוקוס (מחווה לסרט מקס הזועם: כביש הזעם). הקקאמורה מצליחים לגנוב את לבה של טה-פיטי, אך מואנה מצליחה לחלץ אותו מידם בעוד מאווי מנסה לברוח מהמקום ולנטוש אותה. מואנה עוברת בין שתי הסירות של הקקאמורה ומטביעה אותם. השניים ממשיכים במסעם לממלכת המפלצות, שם שוכן טמטואה, סרטן קוקוס ענק שציפה את כל שריונו בזהב ותכשיטים, כולל הקרס הקסום של מאווי. הם מגיעים אל טמטואה והוא מנסה לאכול אותם אך לא מצליח. מואנה ומאווי מצליחים להשיג את הקרס ובורחים ממערתו של טמטואה ומממלכת המפלצות. זרם מים גדול הופך את טמטואה על גבו והוא נשאר שם הפוך. מאווי מגלה שאף על פי שקיבל בחזרה את הקרס הוא לא מסוגל להיהפך לכל חיה שיחפוץ. מאווי מלמד את מואנה להפליג, והיא מסייעת לו ללמוד בהדרגה מחדש את כוחותיו. מאווי מגלה למואנה שהוא אינו אל מלידה, אלא נולד כאדם, והוריו נטשו אותו. האלים ריחמו עליו ונתנו לו את הקרס. הסיפור מסביר מדוע כל כך חשוב למאווי להיות אהוב על ידי בני האדם. השניים מגיעים לאי של טה-פיטי, שם הם נלחמים בטה-קה. מואנה מתעלמת מאזהרותיו של מאווי המפציר בה לשוב על עקבותיה, וכתוצאה מכך מצליח טה-קה לסדוק את הקרס של מאווי. מאווי הכעוס נוטש את מואנה שנותרת לבדה. היא מתייאשת ומבקשת מהאוקיינוס לבחור אדם אחר שישיב את לבה של טה-פיטי. הים לוקח את הלב, שצולל למעמקים. לפתע מגיעה רוחה של סבתה ומעודדת אותה תוך שהיא מבקשת ממנה למצוא את ייעודה בתוך עצמה. מואנה מחליטה להמשיך במשימה לבד, צוללת להשיג את הלב, ומפליגה לכיוון האי של טה-פיטי. היא מצליחה לעבור את טה-קה, בכך שמכניסה את ידה למים, ובעזרתו של מאווי שהחליט לחזור ולעזור לה והסיח את דעתו של טה-קה. טה-קה מצליח לשבור את הקרס המכושף ומשאיר את מאווי נטול הגנה. מואנה מצליחה להגיע לפסגת ההר של טה-פיטי ומגלה שטה-פיטי עצמה נעלמה. בשלב זה מבינה מואנה שטה-קה היא בעצם טה-פיטי שהפכה לשד לבה לאחר שליבה נלקח ממנה. מואנה מבקשת מהים לאפשר לטה-קה מעבר אליה. כשטה-קה הזועמת מגיעה אליה, מואנה אומרת לה "תהיי מי שאת באמת" ומחזירה לה את הלב. טה-קה הופכת בחזרה לטה-פיטי ומשיבה למאווי את הקרס המכושף שלו, החיים חוזרים להתקיים וטה-פיטי חוזרת לישון. מואנה מפליגה בחזרה אל מוטונואי, שם היא חוזרת לחיק משפחתה ובני כפרה, ומלמדת אותם את אומנות השייט והניווט. בסיום הסרט יוצאים מואנה ובני כפרה בחזרה אל האוקיינוס במטרה למצוא איים חדשים, כפי שעשו בני עמה אלף שנה לפני כן. לאחר כותרות הסיום מופיע טאמאטואה כשהוא עדיין הפוך על גבו ופונה לקהל תוך שהוא שובר את הקיר הרביעי, ותוהה אם הקהל היה עוזר לו להתהפך בחזרה אם שמו היה סבסטיאן והיה לו מבטא ג'מייקני, קריצה ברורה לדמות הסרטן בסרט המשותף הראשון של מוסקר וקלמנטס כצמד במאים, "בת הים הקטנה". רון קלמנטס וג'ון מוסקר שעבדו בעבר על סרטי אנימציה רבים מתקופת הרנסאנס הראשון של דיסני, בהם "בת הים הקטנה", "אלאדין" ו"הרקולס" ועל הסרט שהחל את הרנסאנס השני של דיסני, "הנסיכה והצפרדע", חשבו בתחילה לעבד את הספר "תרועת מוות" של הסופר טרי פראצ'ט. בעיות בנושא זכויות יוצרים מנעו מהם להמשיך בפרויקט. על מנת להימנע מבעיות דומות החליטו להגיש שלוש הצעות חדשות, מהן נבחרה אחת המתבססת על רעיון מקורי. העבודה על הסרט החלה בשנת 2011. מואנה הוא הסרט הראשון של קלמנטס ומוסקר שנעשה כולו בהנפשה ממוחשבת, והראשון שבו מופיעה נסיכה ממוצא פולינזי. בתחילה גרסו שמועות שונות כי בסרט ייעשה שימוש בטכנולוגיה שתשלב אנימציית מחשב בעלת מראה של אנימציה קלאסית, בדומה לטכנולוגיה שהוצגה בסרט הקצר "Paperman", אך מוסקר סיפר שהטכנולוגיה הזו לא בשלה עדיין ליישום בסרט באורך מלא ובצבע. התוצר הסופי הוא סרט שעשוי באנימציה ממוחשבת, אך חלקים ממנו הונפשו באנימציה מסורתית ששולבה לאחר מכן בתוך האנימציה הממוחשבת. קעקועיו של מאווי, למשל, הונפשו באופן מסורתי ושולבו לאחר מכן על גופו. ב-20 באוקטובר 2014 הודיעה חברת דיסני שהסרט ייצא לאקרנים לקראת סוף שנת 2016. בנובמבר 2014 אושר כי דוויין ג'ונסון, בעצמו נצר למשפחת המלוכה הסמואית מצד אמו, ידבב את האל למחצה, מאווי, שמצטרף למואנה בהרפתקאותיה. ב-8 באפריל 2015 פורסם כי דיסני חתמה עם תאגיד IMAX על הסכם להקרנת חלק מסרטיה עד לשנת 2017, אך הסרט מואנה לא נכלל בסרטים שיוקרנו על מסכים אלו. ב-7 באוקטובר פרסמה חברת דיסני כי לאחר שבחנה כ-2,000 מועמדות לתפקיד, בחרה באאולי'אי קרוואלהו, בת ה-14, תושבת האי אואהו שבהוואי לתפקיד מואנה. לקרוולאהו לא היה ניסיון קודם כשחקנית, אך היא חברה במקהלת בית הספר שלה. ברוב מדינות אירופה שוּנה שם הדמות הראשית, ובהתאם לכך גם שם הסרט, ל-Vaiana, מאחר שהשם "Moana" הוא סימן מסחר רשום במדינות אלה. באיטליה ייקרא הסרט Oceania ושם הגיבורה יהיה Vaiana מאחר שהשם "מואנה" מזוהה באיטליה עם כוכבת פורנו מקומית בשם מואנה פוזי, שסיפור מותה עורר הדים בשנות התשעים. את הסרט ליווה הסרט המונפש הקצר "עבודות פנימיות" שהוקרן לפניו. עם צאת הסרט "לשבור את הקרח" נשמעה ביקורת רבה על חברת דיסני שעבורה היה זה הסרט השלישי ברצף שבו הייתה דמות הנסיכה לבנה (ובנוסף הסרט "אמיצה" של פיקסאר שאף הוא הוסיף לזיכיון הנסיכות נסיכה לבנה) לאחר רצף של שלושה סרטי נסיכות שהציגו נסיכות מתרבויות שונות, אינדיאנית, סינית ושחורה. "לשבור את הקרח" ספג ביקורת מסיבה נוספת. הסרט הציג את התרבות הסקנדינבית במאפיינים כמו מוזיקה ולבוש, אך מבלי להציג דמויות של בני הסאמי. חלק מהביקורת על הסרט הייתה בערוץ טאמבלר שבו הציגו גולשים את דמויות הסרט כבני תרבויות אחרות, בין השאר אינואיטים. ההכרזה על מואנה, הנסיכה הפולינזית הראשונה, עוררה אם כן התרגשות רבה. דיסני הציגו בעבר סרט שעלילתו מתרחשת בהוואי, "לילו וסטיץ'", שהצליח לייצג את התרבות ההוואית באופן אמין ולתפוס את רוח המקום. לקראת "מואנה" למדו מוסקר וקלמנטס את התרבות הפולינזית העתיקה. ”למדנו איך הים והאדמה הם אחד. איך האנשים הללו רואים בים כדבר מה שמאחד את האיים, ולא משהו שמפריד ביניהם” סיפר קלמנטס בריאיון להאפינגטון פוסט. נוסף על כך שכרה דיסני את הבמאי הניו זילנדי טאיקה ואיטיטי, בעצמו בן לאחד השבטים הפולינזים העתיקים, ככותב שותף למוסקר וקלמנטס, במטרה לוודא שהתרבות הפולינזית תוצג בצורה נכונה. מהלך זה מזכיר מהלך דומה שבו נקטה דיסני בסרט "הנסיכה והצפרדע" שזכה לביקורות עזות על ייצוג לא הולם של שחורים בזמן תהליך הפיתוח, מה שהביא את החברה לשכור את שירותיה של אופרה וינפרי כיועצת. עוד טרם צאתו לאקרנים זכה הסרט לביקורת על כך שדמותו של מאווי מוצגת באופן הנחשב פולינזי סטריאוטיפי, כבעלת משקל עודף. תחפושת בדמותו של מאווי שהפיצה דיסני לקראת ליל כל הקדושים זכתה גם היא לביקורת בטענה שתחפושת המדמה עור של אדם מתרבות אחרת היא פוגענית כלפי אותה תרבות, עד שלבסוף הודיעה החברה כי הסירה את התחפושות מהמדפים. דוויין ג'ונסון הגיב לפרסומים השליליים השונים באומרו "לדעתי הפולינזים יהיו גאים" באופן שבו מוצגת דמותו של מאווי. גם אאולי'אי קרוואלהו, המדובבת את דמותה של מואנה, ציינה כי חששה מסרט שיציג את התרבות שלה, אך ציינה כי היא מרוצה מהתוצאה הסופית ואמרה ש"דיסני עשו עבודה נפלאה". הפסקול של הסרט יצא לאור ב-18 בנובמבר 2016. את שירי הסרט כתבו והלחינו אופטאיה פוא'י, מארק מנסינה ולין-מנואל מירנדה. מנסינה הלחין את הפסקול של הסרט. במקביל יצאה גרסת דלוקס ובה שני דיסקים. שם התרנגול HeiHei והמשפט בתחילת הסרט: "there's a lot more to HeiHei than meets the eye", הם מחווה לשירו של ניל יאנג Hey Hey, My My. השיר "Shiny" של הסרטן טאמאטואה, בביצוע ג'מיין קלמנט נכנס לסרט בשלב מאוחר יחסית, לאחר מותו של דייוויד בואי. השיר נכתב בסגנונו הייחודי של בואי, כמחווה. הסצנה שבה נמלטים מואנה ומאווי מספינות הקאקאמורה שרודפות אחריהן מהווה מחווה לסרט "מקס הזועם: כביש הזעם". כמו בסרטים אחרים של דיסני, גם ב"מואנה" מוצגות לא מעט ביצי פסחא המרמזות על סרטים אחרים של החברה. בין השאר הסבתא אומרת שהיא תמשיך להיות עם מואנה ואכן באה לתת לה מוטיבציה, במילים דומות מאוד לשל מופסה ב"מלך האריות", בנוסף ניתן למצוא בסרט את דמויותיהם של ביימקס מהסרט "6 גיבורים", את סבסטיאן הסרטן מהסרט "בת הים הקטנה", את סוון אייל הצפון מהסרט "לשבור את הקרח", את דמותו של ראלף ההורס, פרח לב הזהב מהסרט "פלונטר" ועוד. בנוסף, באמצע הסרט מאווי מוסיף עקיצה פרודית שמופנית לכל הסרטים של דיסני: "אם את לובשת שמלה, ויש לך בעל חיים כשותף, את נסיכה". עם צאתו לאקרנים זכה הסרט לביקורות חיוביות במיוחד, כולל ציון 96% באתר Rotten Tomatoes והסכמה לפיה "עם גיבורה תלת-ממדית כמו האנימציה העשירה שלה וסיפור שמוסיף נופך רענן לנוסחה המוכחת של דיסני, מואנה הוא הרפתקה לכל המשפחה לדורות". באתר IMDb קיבל הסרט ציון של 8.1. הסרט יצא לאקרנים ביום רביעי שלפני חג ההודיה. כבר בערב הראשון להקרנה גרף הסרט 15.68 מיליון דולר ושבר בכך את שיא ההכנסות ליום הראשון להקרנה של סרט של דיסני שהיה שייך עד אז ל"לשבור את הקרח" (15.5 מיליון דולר). הסרט הועמד לפרס אנני לסרט הטוב ביותר ולפרס אוסקר לסרט המונפש הטוב ביותר, אך בשתי המועמדויות הפסיד לסרט "זוטרופוליס". בפברואר 2024, הוכרז כי סרט המשך בשם "מואנה 2" צפוי לצאת ב-27 בנובמבר 2024 באותה שנה. במקור, זה היה אמור להיות סדרת טלוויזיה בדיסני+. אתר האינטרנט הרשמי של מואנה אתר רשמי (ארכיון) ביקורות: עידו רוזן, "מואנה": אנה ואלזה יכולות לנשום לרווחה, באתר רשת, 8 בדצמבר 2016 ארז דבורה, "מואנה": הנסיכה החדשה עוד תהיה מלכה, באתר ynet, 11 בדצמבר 2016 עמית אשל‏, מהפכה בממלכה: כך "מואנה" הופך על פניו את כל מה שהכרנו בסרטי הנסיכות של דיסני, באתר וואלה, 11 בדצמבר 2016 מור אלזון, הנסיכה של דיסני התחפשה לאישה חזקה, באתר ynet, 13 בדצמבר 2016 יואב לוסטיג, "מואנה": הנוסחה של דיסני אינה מאכזבת, באתר nrg‏, 15 בדצמבר 2016 מואנה, ברשת החברתית פייסבוק מואנה, ברשת החברתית אקס (טוויטר) "מואנה", במסד הנתונים הקולנועיים IMDb (באנגלית) "מואנה", באתר נטפליקס "מואנה", באתר AllMovie (באנגלית) "מואנה", באתר Rotten Tomatoes (באנגלית) "מואנה", באתר Box Office Mojo (באנגלית) "מואנה", באתר Metacritic (באנגלית) "מואנה", באתר אידיבי "מואנה", תסריט הסרט באתר Scripts.com (באנגלית) "מואנה", באתר דיסני+ סרטים (באנגלית) "מואנה", במסד הנתונים הקולנועיים KinoPoisk (ברוסית) Goldberg, Matt (9 ביולי 2015). "Alan Tudyk Confirms Voice Roles in ZOOTOPIA and MOANA". Collider. נבדק ב-9 באוקטובר 2015. {{cite web}}: (עזרה) Rome, Emily (22 ביולי 2016). "Alan Tudyk revealed his 'Moana' character and gave us a sample of his voice performance". HitFix. נבדק ב-22 ביולי 2016. {{cite web}}: (עזרה) Connelly, Brendon (6 באפריל 2013). "What Disney's Film Of Terry Pratchett's Mort Might Have Looked Like… And A Preview Of Things To Come". Bleeding Cool. נבדק ב-19 באוקטובר 2013. {{cite news}}: (עזרה) Miller, Bruce (24 באוגוסט 2013). "Sioux City native Ron Clements preps new film for Disney studio". Sioux City Journal. נבדק ב-22 באוגוסט 2013. {{cite news}}: (עזרה) Desowitz, Bill (30 בספטמבר 2013). "Immersed in Movies: John Musker Talks 'Little Mermaid' Going Blu and 'Moana'". Animation Scoop. אורכב מ-המקור ב-2016-05-24. נבדק ב-30 בספטמבר 2013. {{cite news}}: (עזרה) "Moana". Big Cartoon DataBase, January 12, 2014 "Walt Disney Animation Studios Sets Sail with Moana". Disney Insider, October 20, 2014 ‘Moana’ from Disney Animation Confirmed for 2016; Official Synopsis and First Look". Stitch Kingdom, October 20, 2014 Wrap Staff, Dwayne Johnson in Talks to Voice Key Role in Disney's 'Moana', TheWrap, ‏2014-12-03 (באנגלית אמריקאית) IMAX and Walt Disney Pictures Strike New Deal Through 2017, comingsoon.net, retrieved May 5, 2015 Meet the Next Disney Princess – and Get a First Look at Her Movie, Moana!, People Magazine, retrieved October 14, 2015 Ediciones El País (11 באוקטובר 2015). "La princesa Moana en España se llamará Vaiana (y otros problemas de branding)". Verne. נבדק ב-18 באוקטובר 2015. {{cite web}}: (עזרה) "In Italia il nuovo film Disney si intitolerà "Oceania" e non "Moana"" (באיטלקית). Il Post. 3 בדצמבר 2015. נבדק ב-6 בדצמבר 2015. {{cite web}}: (עזרה) Evry, Max (22 באפריל 2016). "Moana Footage & Inner Workings Coming to Annecy Fest" (באנגלית). ComingSoon.net. נבדק ב-25 באפריל 2016. {{cite web}}: (עזרה) "Why the Internet refused to wait for Moana, the Disney princess of 2018". The Dialy Dot, January 22, 2014 "Cultural authenticity in Disney’s Moana". Kaleo, March 28, 2015 Musker, John; Clements, Ron; and del Vecho, Peter (2010). DVD/Blu-ray Disc audio commentary for The Princess and the Frog. Walt Disney Home Entertainment. Bryce, Bindi (2 ביולי 2016). "Disney's Moana trailer upsets some Polynesians for portrayal of 'obese' demigod Maui". Australian Broadcasting Corporation. נבדק ב-2 ביולי 2016. {{cite web}}: (עזרה) "Disney has pulled its controversial Moana costume after consumer complaints". Chip and Co. 23 בספטמבר 2016. נבדק ב-24 בספטמבר 2016. {{cite web}}: (עזרה) Dwayne 'The Rock' Johnson defends Disney's Moana amid criticism of his character in the film, May 14'th, Irish Examiner Kara Warner, How Lin-Manuel Miranda Pays Tribute to David Bowie with Moana Song 'Shiny', November 24'th, People Melia Robinson, Kids' movie 'Moana' throws adults a bone with an awesome 'Mad Max' homage, November 26'th, Business Insider Moana, Rotten Tomatoes, Retrieved 25/11/2016 Brad Brevet, 'Moana' Sets Sights on $80+ Million 5-Day Thanksgiving Debut, November 22, 2016, Box Office Mojo Stephan, Katcy (7 בפברואר 2024). "'Moana 2' Set at Disney With Surprise 2024 Release Date". {{cite web}}: (עזרה) D'Alessandro, Anthony (2024-02-07). "'Moana 2' Is Happening This November Says Disney's Bob Iger". Deadline (באנגלית אמריקאית). נבדק ב-2024-02-07. "'Moana' and 'Princess and the Frog' TV spinoffs are coming to Disney+". TODAY.com (באנגלית). 2020-12-11. נבדק ב-2024-02-07.